EGCO จ๋อย! กำไรไตรมาส 2 ลดลงกว่า 43%
EGCO จ๋อย! กำไรไตรมาส 2 อยู่ที่ 1.4 พันล้านบาท ลดลงกว่า 43% จากปีก่อนที่ 2.47 พันลบ.สาเหตุหลักจากการที่มีกำไรก่อน FX และภาษีเงินได้รอการตัดบัญชีไตรมาสที่ 2 ในธุรกิจผลิตไฟฟ้าลดลง ขณะที่ 6 เดือนมีกำไร 2.93 พันลบ.ลดลง 40% จากปีก่อนที่ 4.96 พันลบ. 
11 ส.ค. 2558

บริษัท ผลิตไฟฟ้า จำกัด (มหาชน) หรือ EGCO รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 1.4 พันล้านบาท หรือมีกำไรสุทธิ 2.66 บาทต่อหุ้น  ลดลง 43% จากช่วงเดียวกันของปีก่อนที่มีกำไรสุทธิ 2.47 พันล้านบาท หรือมีกำไรสุทธิ 4.69 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 2.93 พันล้านบาท หรือ 5.57 บาทต่อหุ้น ลดลง 40% จากช่วงเดียวกันของปีก่อนที่มีกำไรสุทธิ 4.96 พันล้านบาท หรือ 9.41 บาทต่อหุ้น
โดยผลการดำเนินงานที่มีกำไรลดลง เนื่องจากบริษัทมีกำไร (ขาดทุน) ก่อน FX และภาษีเงินได้รอการตัดบัญชีไตรมาสที่ 2 ในธุรกิจผลิตไฟฟ้าลดลง โดยมีสาเหตุหลักมาจากผลประกอบการที่ลดลงของเอ็กโก บีแอลซีพี จีพีจี โรงไฟฟ้าระยอง เอ็นทีพีซี และ เคซอน